ابھی نندن وردھمان

ابھی نندن وردھمان بھارتی فضائیہ کا ایک ونگ کمانڈر ہے۔ 2019ء بھارت پاکستان تنازع میں پاکستان نے 3 دن تک بندی بنائے رکھا۔ اس کا جہاز ایک فضائی حملہ میں گرگیا تھا اور پاکستانی فوج نے اسے گرفتار کر لیا۔

2019ء میں ان کا جہاز بھارت پاکستان تنازع میں ان کا جہاز گر گیا لیکن پاکستانی فوج نے ان کی اچھی طرح سے مہمان نوازی کی اور فروری 2019ء میں ان کو ان کے ملک بھارت میں باعزت منتقل کیا۔ جب کے یہ پاکستان پر حملہ کرنے آئے تھے۔

ابتدائی زندگی اور کیریئر 

ابھی نندن کا خاندان کانچی پورم سے 19 کلومیٹر دور تھیروپنامور سے تعلق رکھتا ہے۔ اس کے والد سمہا کٹی وردھمان بھی بھارتیہ فضائیہ میں ایئر مارشل تھے اور والدہ پیشہ سے ڈاکٹر ہیں۔ ابھی نندن کی شادی ایک مستعفی آئی اے ایف سے ہوئی۔ یہ لوگ اب چینئی میں مقیم ہیں۔
وہ نیشنل ڈیفینس اکیڈمی کے گریجویٹ ہیں۔ 19 جون 2004ء کو بھارتی فضائیہ میں بطور فلائنگ آفیسر ان کا تقرر ہوا۔  ان کی تربیت آئی اے ایف کے بھٹنڈہ اور ہلوارہ مراکز میں ہوئی۔

حراست 

27 فروری 2019ء کو دروھمان نے مگ-21 میں جموں و کشمیر میں کسی بھی پاکستانی جہاز یا حملہ کو روکنے کی غرض سے اڑان بھری۔ اچانک وہ لائن آف کنٹرول عبور کر کے 7 کلو میٹر دور آزاد کشمیر پہونچ گئے جہاں میزائل کے ذریعے ان کے جہاز کو روکا گیا اور انہیں حراست میں لے لیا گیا۔
علاقائی لوگوں کا کہنا تھا کہ ابھی نندن کے پیرا شوٹ پر بھارت لا پرچم بنا ہوا تھا اسی سے اس کے بھارتی ہونے کی شناخت ہوئی۔ زمین پر اترتے ہی ابھی نندن نے لوگوں سے پوچھا کہ وہ بھارت میں ہے کہ پاکستان میں، ایک نوجوان نے جواب دیا کہ پاکستان میں ہے۔ ابھی نندن نے ہندوستان زندہ باد کے نعرے لگانا شروع کردئے اور پانی پینے کو مانگا اور لوگوں نے کہا کہ اس کی پیٹھ میں چوٹ آئی ہے۔علاقائی لوگوں نے پاکستان زندہ باد کے نعرے لگائے جس کے بعد ابھی نندن نے بھاگنے کی کوشش کی اور ہوائی فائرنگ کی۔انہوں نے ایک تالاب میں چھلانگ لگادی جہاں کچھ کاغذ کو چبانے اور نگلنے کی کوشش کی۔ عین موقع پر علاقائیوں نے اسی پکڑ لیا اور پاکستان فوج کے حوالے کر دیا۔
اگلے دن وزارت خارجی امور، حکومت ہند نے اطلاع دی کہ مگ-21 اپنی اڑان کے دوران میں پاکستانی جہازوں کے مٹھ بھیڑ کے بعد سے غائب ہے۔ آئی اے ایف کے ایک بیان میں کہا گیا کہ مگ-21 کے حادثہ کے شکار ہونے سے قبل اس نے 1یف-16 کو مار گرایا تھا۔ بعد ازاں پاکستان کے بین الخدماتی تعلقات عامہ کے جنرل نے کہا کہ اس واقعہ میں 1یف-16 کا استعمال ہی نہیں ہوا ہے۔

رہائی 
28 فروری 2019ء کو وزیر اعظم پاکستان عمران خان نے مجلس شوریٰ پاکستان کا ایک مشترکہ اجلاس طلب کیا اور کہا کہ حکومت نے ابھی نندن کو رہا کرنے کا فیصلہ کیا ہے۔ یہ ہماری طرف سے امن کا پیغام ہوگا۔ اسلام آباد عدالت عالیہ میں اس فیصلہ کے خلاف ایک امتناعی پٹیشن دائر کی گئی مگر اسی دن عدالت نے مسترد کر دیا۔ پاکستانی وزیر خارجہ شاہ محمود قریشی نے کہا کہ پاکستان نے ابھی نندن کو علامت امن کے طور پر رہا کیا ہے اور پاکستان پر اسے رہا کرنے کا کوئی دباو نہیں تھا۔

مونچھ 

بھارت میں وردھمان کی مونچھ خوب شہرت یافتہ ہوئی اور عوام کی گفتگو کا موضوع بن گئی۔ ان کی اس ادا کو ابھی نندن کٹ کا نام دیا گیا۔

حوالہ جات 

1983ء کی پیدائشیں
اکیسویں صدی کی بھارتی عسکری شخصیات
بقید حیات شخصیات
بھارتی ہواباز
تمل شخصیات
تمل ناڈو کی شخصیات
ہندوستانی فضائیہ کے افسران
بھارتی جنگی قیدی
ویکی ڈیٹا سے مطابقت رکھنے والی مختصر تفصیل